CELEX: 62021CN0499
Language: sl
Date: 2021-08-13 00:00:00
Title: Zadeva C-499/21 P: Pritožba, ki so jo Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton vložili 13. avgusta 2021 zoper sklep Splošnega sodišča (deseti razširjeni senat) z dne 8. junija 2021 v zadevi T-252/20, Silver in drugi/Svet

6.12.2021   
            
            
               SL
            
            
               Uradni list Evropske unije
            
            
               C 490/17
            
         
      Pritožba, ki so jo Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton vložili 13. avgusta 2021 zoper sklep Splošnega sodišča (deseti razširjeni senat) z dne 8. junija 2021 v zadevi T-252/20, Silver in drugi/Svet
      (Zadeva C-499/21 P)
      (2021/C 490/17)
      Jezik postopka: angleščina
      
         Stranke
      
      
         Pritožniki: Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton (zastopniki: P. Tridimas, Δικηγόρος, A. von Westernhagen, D. Harrison, solicitors)
      
         Druga stranka v postopku: Svet Evropske unije
      
         Predlogi
      
      Pritožniki Sodišču predlagajo, naj:
      
                  —
               
               
                  izpodbijani sklep razveljavi;
               
            
                  —
               
               
                  tožbo v zadevi T-252/20 razglasi za dopustno;
               
            
                  —
               
               
                  ugodi predlogom, ki so jih pritožnice navedle v postopku pred Splošnim sodiščem;
               
            
                  —
               
               
                  Svetu naloži plačilo stroškov.
               
            
         Pritožbeni razlogi in bistvene trditve
      
      Pritožniki trdijo, da je Splošno sodišče napačno uporabilo pravo, ker je ugotovilo, da:
      
                  a)
               
               
                  pri pritožnikih ne gre za posamično nanašanje;
               
            
                  b)
               
               
                  Sklep Sveta (EU) 2020/135 (1) o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo ni predpis;
               
            Pritožniki trdijo, da pri njih gre za posamično nanašanje, ker:
      
                  a)
               
               
                  so člani zaprte skupine s stalnim številom članov, ki se ji ne morejo pridružiti novi člani po začetku veljavnosti izpodbijanega sklepa;
               
            
                  b)
               
               
                  jim je z izpodbijanim sklepom odvzet status državljanov Unije, prav tako pa so ostale brez pravic, ki so vezane na ta status. Glede na to, da je državljanstvo temeljni status državljanov Unije, gre pri tem za posebne in izključne pridobljene pravice, ki so neodtujljive in jih po izstopu Združenega kraljestva ni mogoče odvzeti.
               
            Pritožniki trdijo tudi, da je izpodbijani sklep predpis, ker:
      
                  a)
               
               
                  so v skladu s sodno prakso vsi akti, ki se splošno uporabljajo in ki niso zakonodajni akti, predpisi;
               
            
                  b)
               
               
                  dejstvo, da se z izpodbijanim sklepom izvaja Sporazum o izstopu, ki je hierarhično nad akti, ki jih sprejmejo institucije Unije, ni upoštevno;
               
            
                  c)
               
               
                  argument, da je mogoče Sporazum o izstopu navzven šteti za enakovreden notranjemu zakonodajnemu aktu, je napačen;
               
            
                  d)
               
               
                  argument, da izpodbijani sklep uživa visoko demokratično legitimnost, je napačen.
               
            
         (1)  Sklep Sveta (EU) 2020/135 z dne 30. januarja 2020 (UL 2020, L 29, str. 1).